Int vvachthuyss. Een olde spynde van Seessincx guedt. Int brouvvhuys. Een ketell. Een kuype. Een losen bodem. Twee draffvaten. Een backtroch. Een holten taeffell. Inde stallcamer. Een bedtstede. Alle wellicke vurs. guederen wy commissaryssen voorn, begeert hebben in bewaringe des drosten van Ulfft, Johan van Haersholt, te stellen, doch heeft dieselve drost sich des aen thoe nemen besweert, vermyts hy luyden op den huyse heeft, daerover hy gheen gebieden en heeft, sulcx dat hy deselve syne eygen propere guederen niet en can verwaren, dan noch dagelycx daervan mysset und maer ene camere voer sich in en heefft; doch will gaerne allen moegelycken vlijt voer wenden, als hy oick eedtzhalven schuldich is the doen, om op deselve guederen een opsien the hebben ende die als sijn eygen guederen the bewaren; doch heeft naderhandt noch in bewaringe genomen het groff geschutt, die dobbele haecken, polver, clooten ende loot. Actum den negenden Februari] anno vijftyenhundert een und tzeventich. Op den nyeuwen toorn. Inden eersten in twee houten cassen, daervan die eerste, staende naest die venster, over die helfft voll meeis es, ende die tweede nergens nae i) halff voll en es. Wellicke meell geheell muffich ende stickich es, sulcx dat men daer egheen broot aff solde cunnen backen. Ende waer oerbaer metten iersten vercoft the worden om beesten mede te mesten oft anders. Noch op denselven toern gefonden sessenveertichste halff malder boickweyts, die voll fuylicheyts, geheell onreyn ende natt es, vermyts die toorn niet dycht ende veell vensteren daeraff zijn, Den negenden Februari] anno vurs. i) geenszins; versterkte ontkenning.
